CELEX: 62019CN0521
Language: fi
Date: 2019-07-08 00:00:00
Title: asia C-521/19: Ennakkoratkaisupyyntö, jonka Tribunal Superior de Justicia de Galicia (Espanja) on esittänyt 8.7.2019 – CB v. Tribunal Económico-Administrativo Regional de Galicia

28.10.2019   
            
            
               FI
            
            
               Euroopan unionin virallinen lehti
            
            
               C 363/6
            
         
      Ennakkoratkaisupyyntö, jonka Tribunal Superior de Justicia de Galicia (Espanja) on esittänyt 8.7.2019 – CB v. Tribunal Económico-Administrativo Regional de Galicia
      (asia C-521/19)
      (2019/C 363/11)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Superior de Justicia de Galicia
      
         Pääasian asianosaiset
      
      
         Kantaja: CB
      
         Vastaaja: Tribunal Económico-Administrativo Regional de Galicia
      
         Ennakkoratkaisukysymys
      
      Onko arvonlisäverodirektiivin (1) 73 ja 78 artiklaa, tarkasteltuna yhdessä neutraalisuuden, veropetosten ja oikeuden väärinkäytön kiellon periaatteiden sekä lainvastaisen kilpailun vääristämisen kiellon kanssa, tulkittava siten, että ne ovat esteenä sellaisille kansalliselle lainsäädännölle ja sitä tulkitsevalle oikeuskäytännölle, joiden mukaan tapauksissa, joissa veroviranomainen havaitsee salattuja arvonlisäveron alaisia liiketoimia, joita ei ole laskutettu, on katsottava, että arvonlisävero sisältyy kyseisten liiketoimien osapuolten sopimaan hintaan?
      Tällöin sellaisten PETOSTEN tapauksissa, jossa toimijat ovat salanneet liiketoimen veroviranomaisilta, on mahdollista katsoa, kuten unionin tuomioistuimen tuomiosta 28.7.2016 (asia C-332/15 Astone), (2) tuomiosta 5.10.2016 (asia C-576/15 Marinova) (3) ja tuomiosta 7.3.2018, Dobre, C-159/17, (4) EU:C:2018:161, voidaan päätellä, että maksettuihin ja saatuihin määriin ei sisälly arvonlisäveroa asianmukaisen veron määrän määrittämiseksi ja vastaavan seuraamuksen määräämiseksi.
      
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).
      
         (2)  Tuomio 28.7.2016, Astone (C-332/15, EU:C:2016:614).
      
         (3)  Tuomio 5.10.2016, Maya Marinova (C-576/15, EU:C:2016:740).
      
         (4)  Tuomio 7.3.2018, Dobre (C-159/17, EU:C:2018:161).